Приложение № 1

Насочване в VIII клас на ученици със СОП, които ще получат удостоверение за завършен VII клас и са се обучавали по индивидуална учебна програма с поставени качествени оценки, съгласно чл. 120, ал. 7 от ЗПУО и чл. 140, ал 2, т. 1 от Наредбата за приобщаващото образование

                      УВАЖАЕМИ УЧЕНИЦИ И РОДИТЕЛИ,

          Уведомяваме Ви, че ученици със специални образователни потребности, които ще получат удостоверение за завършен VII клас и /Х клас в обединено училище, съгл. чл. 141 от Наредбата за приобщаващото образование/ и са се обучавали по индивидуална учебна програма с поставени качествени оценки, съгласно чл. 120, ал. 7 от ЗПУО, могат да бъдат насочени за продължаване на обучението си в профили и специалности от професии, които са съобразени с индивидуалните им потребности и здравословното им състояние.

         /Списък на профили и професии в областта, в които могат да се обучават ученици завършили седми клас е публикуван на сайта на РУО – Кърджали, а за тези с качествени оценки, които не покриват ДОС и ще получат удостоверение за завършен VII клас, съгласно чл. 120, ал. 7 от ЗПУО, представител на регионалния екип, определен от директора на регионалния център за подкрепа на процеса на приобщаващото образование, се свързва с родителя/настойника на ученици със специални образователни потребности, за да ги информира с план-приема за учебната 2026/2027 година за област Кърджали, уточняват необходимите документи, датата и начина за извършване на процедурата/

        За целта е необходимо да бъде подадено заявление по образец с приложени определени документи, по чл. 140, ал 2  от Наредбата за приобщаващото образование, които се подават лично от родители на ученици със специални образователни потребности, от настойници или лица, които полагат грижи за ученици от домове за деца, лишени от родителска грижа,  
от центровете за настаняване от семеен тип и такива, настанени в приемни семейства.

      Заявлението трябва да бъде подадено от 15.04.2026 г. до 02.05.2026 г. включително, всеки работен ден от 09.00 до 15.00 часа в РЦПППО – Кърджали, на адрес: РЦПППО – Кърджали - гр. Кърджали, ул. „Капитан Петко Войвода”, № 3А, тел: 088 254 1160; 088 254 9221; 0361 8 60 61.

    Заявления и документи ще се приемат и всеки работен ден от 09.00 до 15.00 часа в РЦПППО – Кърджали.

    

Необходимите документи са:

     1. Оригинал на медицинско свидетелство, издаден от общопрактикуващия лекар на ученика, за липса на противопоказания при кандидатстване по профил или по специалност от професия

     2. Други документи, съдържащи информация за здравословното им състояние и социалното положение на детето, документи, издадени от съда, както и други документи, които имат отношение към обучението и образованието на ученика/чкат.

     3. Протокол от специализирана по профила на заболяването лекарска консултативна комисия и/или решение на териториална експертна лекарска комисия (ТЕЛК) и/или на Национална експертна лекарска комисия (НЕЛК) с приложена лична амбулаторна карта, съдържаща информация за проведени изследвания, консултации, епикризи и други, които удостоверяват заболяването.

     4. Декларация, съгласие от родител/настойник за обработване на лични данни на дете/ученик (декларацията се попълва от родителя/настойника).
    За завършилите ученици със СОП, Х клас в обединено училище, които са се обучавали по индивидуална учебна програма с поставени качествени оценки и им предстои насочване, съгл. чл. 141 от Наредбата за ПО, процедурата се извършва по реда на чл. 140, ал. 2, т. 1-5 и ал. 3 от Наредбата за ПО, т. е.  същата каквато е при VII клас.
     Важно изискване!!!  Родителят/настойника или лицето, което подава документите на ученика, съдържащи лични данни, от своя страна трябва да се легитимира с документ за самоличност.
                                                                                                                             Изготвил:  РЦПППО - област Кърджали




Приложение № 2

Отлагане на деца със СОП от постъпване в ПЪРВИ КЛАС, 
съгласно чл.190, ал. 3, т. 9 от Закона за предучилищното и училищното образование и чл.139 от Наредбата за приобщаващото образование.



                       УВАЖАЕМИ РОДИТЕЛИ,
 
          Уведомяваме Ви, че Регионалният екип за подкрепа за личностно развитие на децата и учениците със специални образователни потребности към РЦПППО – област Кърджали отлага по обективни причини от задължително обучение в първи клас, но за не повече от една учебна година, деца със специални образователни потребности след подадено заявление от родителя, когато здравословното състояние и/или индивидуалните потребности на детето не позволяват постъпване в първи клас. 

           Отлагането от задължително обучение в първи клас е правна възможност, за която могат да постъпват заявления от родители/законен представител на деца, за които предстои такова обучение през учебната 2026/2027 година.
         Решението за отлагане се взема в срок до 30 юни на всяка календарна година на основание на протокол от лекарска консултативна комисия, на удостоверението за задължително предучилищно образование с препоръки за включването на детето в допълнителна подкрепа за личностно развитие и/или на други документи с информация за детето, включително от изследвания и консултации, след събеседване с родителя и след извършено от регионалния екип наблюдение на детето./

         За целта е необходимо да бъде подадено заявление по образец с приложени определени документи. Заявлението трябва да бъде подадено от 01.06.2026 г. до 30.06.2026 г. включително, всеки работен ден от 09.00 до 15.00 часа в РЦПППО – област Кърджали, на адрес: гр. Кърджали, ул. „Капитан Петко Войвода”, № 3А, 
тел: 088 254 1160; 088 254 9221; 0361 8 60 61.

    Заявления и документи ще се приемат и всеки работен ден от 09.00 до 15.00 часа при  в РЦПППО – Кърджали.



Необходимите документи са:

      1.  Заявление от родител/настойник за отлагане на детето му от задължителното обучение в първи клас на предстоящата учебна година
     2.   Протокол от лекарска консултативна комисия
     3.  Удостоверението за задължително предучилищно образование с препоръки за включването на детето в допълнителна подкрепа за личностно развитие 
     4.  Други документи с информация за детето, включително от изследвания и консултации (ако има такива). При наличие на някои от посочените документи в служебното досие на детето, ако е ползвало до този момент допълнителна образователна подкрепа, то те могат да се използват служебно от регионалния екип.
     5.  Декларация, съгласие от родител/настойник за обработване на лични данни на дете (декларацията се попълва от родителя/настойника).

Заявление можете да си изтеглите от сайта на РЦПППО в секция Документи.

    Процедура: 

       След постъпването на заявлението, представител на регионалния екип, определен от директора на регионалния център за подкрепа на процеса на приобщаващото образование, се свързва с подалия заявлението родител или законен представител на детето и изяснява причините за искане на отлагането, както и дали са налични необходимите документи, изискващи се при тази процедура, както и за датата и начина, по който ще бъде извършена. 
      При липсващи документи на родителите се указва срок, в който да ги предоставят.

      След приключване на процедурата, директорът на регионалния център за подкрепа на процеса на приобщаващо образование може да издаде заповед за отлагане от задължително обучение в първи клас на дете, но с подусловие – да бъдат предоставени допълнително липсващите документи или други извънредни обстоятелства.
     Директорът на регионалния център за подкрепа на процеса на приобщаващо образование издава заповед за отлагането на детето от задължително обучение в първи клас и уведомява родителя с писмо за взетото окончателно решение.

[bookmark: _GoBack]     Важно!!!  Родителят от своя страна, след получаване на писмото за отлагане на детето му от задължителното обучение в първи клас, го представя на директора на ДГ или училището, в чиито ПГ на образователната институция, иска детето  да бъде записано за учебната 2026/2027 година.


                                                                                                                                                 Изготвил:  РЦПППО - област Кърджали
